**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 05.11.2023, ora 08.00 – 06.11.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 06.11.2023, ora 07.00**

**RÂURI**

Debitele au fost în creştere datorită precipitațiilor, sub formă de aversă, izolat mai însemnate cantitativ, prognozate şi propagării exceptând râurile din bazinele hidrografice: Vedea, Argeş, Ialomița, bazinul superior al Buzăului şi pe râurile din Dobrogea unde au fost în scădere şi râurile din bazinele hidrografice: Suceava, Trotuș, Putna, Rm.Sărat, Bârlad, Prut și cursul Siretului unde au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe râurile din bazinele superioare ale Mureșului, Jiului și Bistriței, pe unii afluenţi din bazinul superior al Argeşului și din bazinul superior şi mijlociu al Oltului și mai mici (sub 30%) pe râurile din bazinele hidrografice: Crișul Negru, Cerna, Tazlău, Rm. Sărat, Bârlad, Jijia, pe afluenții din bazinele inferioare ale Jiului și Oltului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur, Someșul Mare, Crişuri, Arieș, Bega, Timiş, Bârzava, Moravița, Caraş, Nera, Cerna, Jiu, Olt, Moldova, Bistrița şi bazinul superior al Mureșului.

Pe râurile din bazinele hidrografice: Buzău, Suceava, Trotuș, Putna, Rm.Sărat, Bârlad, Prut, cursul Siretului, cursul inferior al Ialomiței și pe râurile din Dobrogea debitele vor fi relativ staționare, iar pe celelate râuri vor fi în general în scădere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 05.11 – 06.11.2023 a fost în creștere având valoarea de 4800 m3/s, peste media multianuală a lunii noiembrie (4650 m3/s).

În aval de Porţile de Fier debitele au fost în creștere.

Debitul la intrarea în țară (secțiunea Baziaș) va fi în creștere (5000 m3/s).

În aval de Porțile de Fier debitele vor fi în creştere.

**2.** **Situația meteorologică în intervalul 05.11.2023, ora 09.00 – 06.11.2023, ora 06.00**

**ÎN ŢARĂ**

Valorile termice s-au situat peste normele caracteristice datei în cea mai mare parte a țării, cu cele mai mari abateri, de 10...12 grade, în extremitatea de sud a Olteniei. Cerul a fost variabil spre senin, cu nebulozitate și ploi ziua pe arii extinse în jumătatea vestică a teritoriului, apoi, local, în celelalte regiuni. Pe parcursul nopții au fost înnorări temporare, averse și descărcări electrice în vest, nord-vest și centru. La altitudini de peste 2000 m, trecător, au fost precipitații sub formă de lapoviță și ninsoare. Cantitățile de apă au depășit pe arii restrânse 15...20 l/mp. Vântul a prezentat intensificări în regiunile intracarpatice, cu viteze de până la 70...95 km/h, precum și la munte, cu rafale mai mari, de peste 100...120 km/h pe creste, dar și în Dealurile de Vest; în celelalte zone au fost local și temporar intensificări și la intensități mai mici (50...65 km/h). Temperaturile maxime s-au încadrat între 11 grade la Voineasa și 26 de grade la Bechet, iar la ora 06 se înregistrau valori termice cuprinse între 3 grade la Întorsura Buzăului și 14 grade la Constanța, Constanța-dig, Gorgova, Mangalia, Sfântu Gheorghe-Deltă și Sulina. Pe areale mici s-a semnalat ceață.

**OBSERVAȚII** - de ieri dimineață de la ora 6 au fost în vigoare 10 mesaje de alertă pentru fenomene meteorologice periculoase imediate:

- 2 avertizări cod portocaliu, emise de către SRPV Timișoara și SRPV Cluj;

- 8 atenționări cod galben, 4 emise de către SRPV Sibiu, 2 emise de către SRPV Craiova și câte 1 emisă de către

SRPV Bacău și CNPM pentru Muntenia.

**LA BUCUREŞTI**

Valorile termice s-au situat cu mult peste normele caracteristice datei. Cerul a fost mai mult senin ziua, dar cu înnorări seara și în prima parte a nopții, când trecător a plouat slab. Vântul a suflat slab și moderat. Temperatura maximă a fost de 21 de grade, iar la ora 06 se înregistrau 11 grade.

**3. Prognoza meteorologică în intervalul 06.11.2023, ora 09.00 – 07.11.2023, ora 09.00**

**ÎN ŢARĂ**

Vremea va fi mult mai caldă decât în mod obișnuit pentru această dată. Cerul va fi mai mult senin în regiunile sud-estice și variabil în rest, cu înnorări în prima parte a zilei și din nou noaptea în vestul, nord-vestul și centrul țării, unde pe arii restrânse va ploua slab. Vântul va sufla slab și moderat, cu intensificări în special pe parcursul zilei în zona Carpaților Orientali, unde la altitudini mari, rafalele vor depăși 80...90 km/h, dar local și în restul teritoriului, cu viteze în general de 40...50 km/h. Temperaturile maxime se vor încadra între 12 și 24 de grade, iar cele minime între 2 și 12 grade, cu valori mai mici în depresiunile din estul Transilvaniei. Dimineața și noaptea, pe alocuri se va forma ceață.

**LA BUCUREŞTI**

Valorile termice diurne se vor situa mult peste cele specifice datei, astfel că temperatura maximă va fi de 22...23 de grade. Cerul va fi mai mult senin, iar vântul va sufla slab și moderat, cu unele intensificări pe parcursul zilei (rafale în general de 35...45 km/h). Temperatura minimă va fi de 5...8 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Câmpu lui Neag (Buta), pentru efectuarea lucrarilor de inlocuire a conductei Buta-Baraj.  ***Administratia Bazinala de Apă Mureș***  După intervalul 30.10.2023 ora 16.30 - 31.10.2023 ora 18.30, cand s-a prelevat apa din ac.Cincis, ApaProd a revenit la alimentarea cu apa din sursa Hobita / r. Barbat, județul Hunedoara.  ***Administratia Bazinala de Apă Buzău-Ialomiţa***  Pentru sectoarele fluviului Dunărea aferente ABA Buzău-Ialomița: urmare a scăderii debitului fluviului Dunărea din ultima perioada, precum si a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Începând cu data de 25.09.2023 s-a trecut la aplicarea fazei de atenționare/avertizare si pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii si 5.2 Braț Macin – PH Smârdan.  ***Administratia Bazinala de Apă Dobrogea-Litoral***  Ca urmare a scăderii debitului fluviului Dunărea din ultima perioada, începând cu data de 21.09.2023 s-a trecut la aplicarea fazei de atentionare/avertizare pe sectoarele Chiciu(km 375) - Izvoarele (km 345) - Cernavoda (km 298) - Harsova (km 238), Dăeni - Măcin - Smârdan - Grindu - Isaccea - brat Chilia - brat Tulcea - brat Sulina, conform prevederilor Planului de restrictii si folosire a apelor in perioadele deficitare, pentru BH Dunare 2021-2025. Incepand cu data de 17.10.2023 a fost instituita faza de atentionare/avertizare-perioada de iarna, pentru SNN CNE Cernavoda, iar pe **sectorul Chiciu – Cernavoda – Harsova (sector 6.2.),** nivelul Dunarii a atins valoarea corespunzatoare treptei 1 de restrictii conform prevederilorPlanului de restrictii si folosire a apelor in perioadele deficitare, pentru BH Dunare 2021-2025. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**